钦定古今图书集成/明伦汇编/闺媛典/第372卷 > 《采桑行》陈允平
## 钦定古今图书集成/明伦汇编/闺媛典/第372卷 > 《采桑行》陈允平

“妾本秦罗敷，家住曲江曲。门前杨柳青，春风啼布縠。
树头桑初芽，家家蚕始浴。相呼出采桑，采桑如采玉。
屈曲回高枝，攀条剪柔绿。朝晴采桑南，暮雨采桑北。
采得桑归迟，小姑怨相促。陌上绮罗人，问妾眉何蹙。
妾恨妾自知，问妾何所欲。消磨三十春，渐喜蚕上簇。
七日收得茧百斤，十日缫成丝两束。一丝一线工，织”
成罗与縠。百人共辛勤，一人衣不足。举头忽见桑叶
黄，低头垂泪羞布裳。